તમને જાણીને નવાઈ લાગશે કે ‘ડેઇલી મેઇલ’ના રિપોર્ટર સ્ટીવ ડૉટીના કહેવા પ્રમાણે અમેરિકાની નૅશનલ હેલ્થ સર્વિસ ૬૨ વર્ષે હાથે કરીને ૧,૩૦,૦૦૦ એલ્ડરલી પેશન્ટ (મોટી વયના દરદી)ને મારી નાખે છે. શું કામ મારી નાખે છે? એટલા માટે કે ૬૫થી ૭૦ વર્ષના દરદીના દરદને સારું કરવાની ડૉક્ટરોની ક્ષમતા નથી. પણ સૌથી ગજબનાક વાત એ છે કે હૉસ્પિટલોમાં અમુક પથારીઓ બીજા દરદીને માટે ખાલી થાય કે પ્રાપ્ય થાય એ માટે વૃદ્ધ દરદીને હાથે કરીને મરવા દેવાય છે. ભલે ભારતમાં કદાચ આવું થતું નહીં હોય, પણ આજે જ તમે મુંબઈના લોકો નક્કી કરો કે ‘મારી બીમારી માટે કદી જ હું હૉસ્પિટલમાં નહીં જાઉં. ઘરે દેશી ઉપચારો, દેશી દવાઓ, હોમિયોપથી કે નૅચરોપથી અજમાવીશ; પણ ઍલોપૅથિક ડૉક્ટરો પાસે સાધારણ બીમારી માટે નહીં જાઉં.’